



Transports Metropolitans de Barcelona (TMB) ha publicat al seu web de transparència informació relativa a la direcció, que inclou funcions i sous, el més alt dels quals és de 135.545 bruts anuals de la directora de la xarxa de bus -amb 120.000 de salari fix i 15.545 de complements-, que supera el del conseller delegat, amb 105.938 euros bruts a l'any.





També cobra 120.000 euros com a salari fix el director de la xarxa de Metro, amb complements de 15.532 euros -aconseguint els 135.532 bruts anuals-, i la directora executiva economicofinancera, amb 10.532 euros de complements i amb una retribució bruta anual màxima de 130.532 euros, segons dades publicades a la web.





Malgrat tenir un salari fix inferior, superen els 130.000 euros pels complements el director de l'àrea tècnica del Metro 110.874 fixos i 22.224 en complements-; el director de l'àrea tècnica del Bus; el de l'àrea corporativa de Recursos Humà s; el de la de Control de Gestió, Pressupostos i Auditoria Interna -els tres amb uns 109.000 fixos i prop de 20.000 de complements-, i el director de l'àrea de Tecnologia, amb 108.000 fixos i 25.532 en complements.





Cobren més de 120.000 euros bruts a l'any sumant el salari fix i els complements el director de Manteniment i Projectes del metro -126.532-, el director executiu d'Innovació, Tecnologia i Negoci Internacional -122.530-, el de l'àrea d'Assessoria Jurídica -125.532- , de l'àrea de Transports d'Oci -123.220- i el de Negoci Internacional -120.332-.





La directora de l'àrea de Persones de Bus i el de Comunicació i Relacions Institucionals perceben en total prop de 116.000 euros, mentre que el d'Operacions de Metro cobra uns 114.000, seguit del de Negoci, amb 113.000; el de l'àrea Operativa de Bus -uns 109.000-, la de l'àrea de Persones de Metro -104.000- i el director executiu de màrqueting, amb 83.000 bruts anuals com a màxim.





CONSELLS D'ADMINISTRACIÓ





TMB també ha publicat la remuneració bruta dels membres dels consells d'administració de Ferrocarril Metropolità de Barcelona (FMB, que presta el servei de metro i el del funicular de Montjuïc) i Transports de Barcelona (TB), que ofereix el servei urbà de autobusos, del Barcelona Bus Turístic i del Tramvia Blau.





El consell d'administració de FMB està format per 14 persones, entre les quals s'inclouen representants de diversos grups polítics -amb la majoria del PSC i també de CiU, ICV-EUiA i la CUP- i la seva presidenta i regidor de Mobilitat de Barcelona, Mercedes Vidal, a qui li corresponen 405 euros al trimestre, als quals renúncia.





També renuncien el vicepresident i alcalde de Sant Joan Despí, Antoni Poveda; el conseller delegat, Enric Cañas, i el regidor de CiU Joaquim Forn, mentre que cobren entre 541 i 270,5 euros la resta de vocals, dels quals formen part el secretari d'Infraestructures i Mobilitat de la Generalitat, Ricard Font, i el president de Ferrocarrils de la Generalitat de Catalunya, Enric Ticó.





El consell d'administració de TB està format per 15 persones que inclouen també a representants polítics -amb membres també del PP i C's-, i també compta amb Vidal com a presidenta, que renúncia de la mateixa manera a la remuneració, com Poveda, Cañas, Forn i el director general de Transport i Mobilitat de la Generalitat, Pere Padrosa, mentre que la resta de vocals cobren al trimestre també entre 541 i 270,5 euros.





TMB preveu actualitzar la informació publicada amb més detall sobre la política retributiva de la plantilla i l'empresa, ja que "la transparència és una cultura i una manera de fer que ha d'impregnar el conjunt de l'administració pública", ha destacat Vidal.